鐘落潭

鐘落潭係中國廣東省廣州市嘅地名，喺白雲區入面，105國道嘅2523~2515.7km之間嘅位。佢因為之前有個鐘跌咗落潭嘅古仔而改成噉嘅名。

典故
喺清朝，嗰時嘅鐘落潭圩又叫樟木潭，之前喺呢個圩嘅西北邊係三角市，嗰時因有幾十戶人家起屋起成條街個樣好似三角噉，所以有咗「三角市」嘅名。由於三角市嘅生意好旺下，所以吸引咗好多商人嚟開舖做生意，短時間內發展到成100~200間商舖，班商人為咗求出入平安，生意興隆，自願厝咗錢喺中心地帶搞咗間關帝廟。嗰時為咗有朝鐘暮鼓嘅講法，喺起好廟宇之前就派人去廣州買咗鐘同鼓，之後用木船仔跟住條流溪河逆水撐返嚟。點知部船到咗泥角潭嗰時由於刮狂風、搞到附近飛沙走石，咩都睇唔到咁滯，搞到買咗返嚟嘅大鐘吹咗落潭入面。不過講落又奇，大鐘跌咗落潭之後，即刻風平浪靜，萬里晴空。後嚟啲人經過好多次努力，都撈唔到大鐘返上嚟。結果商人為咗紀念呢單嘢先至將三角市改名做鐘落潭。

攷
 钟落潭 广州文史

類:廣州地理
類:廣州市白雲區